Chromoptilia

Se systematisk inndeling

Chromoptilia er en slekt av fargerike biller som hører til gruppen skarabider (Scarabaeoidea).

Utseende 
Nokså små, hårete, svært langbeinte gullbasser. De ligner overflatisk på artene i gruppen Trichiinae. På farge er de svarte eller brunlige med hvite flekker. Hodet er fremstrakt, pronotum mye smalere enn dekkvingene, med to lengdekjøler. Dekkvingene er tydelig innsnevret bak "skuldrene" slik at disse blir svært markerte, hver dekkvinge har en lengdekjøl. Bakbeina er svært lange, føttene (tarsene) utvidete med frynser av svarte og røde hår. Bakbeina holdes ofte opp og føttene ligner da på små flagg.

Levevis 
Larvene lever gjerne i råtnende ved eller annet dødt, organisk materiale.

Utbredelse 
Slekten er utbredt på Madagaskar.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, Scarabaeidae Latreille, 1806
 Underfamilien gullbasser, Cetoniinae Leach, 1815 – ofte regnet som en egen familie
 Stammen Stenotarsiini Kraatz, 1880
 Understammen Chromoptiliina 
 Slekten Chromoptilia Westwood, 1842
 Chromoptilia attenuata Janson, 1925
 Chromoptilia biobliqua Fairmaire, 1902
 Chromoptilia diversipes Westwood, 1842
 Chromoptilia longethorax Paulian, 1991
 Chromoptilia melanocosma Paulian, 1991
 Chromoptilia minor Paulian, 1991
 Chromoptilia multiguttata Fairmaire, 1902
 Chromoptilia nickerli Moser, 1902
 Chromoptilia perrieri Fairmaire, 1901
 Chromoptilia perrieroides Paulian, 1991

Eksterne lenker 
 
 Bilder av Chromoptilia diversipes

Gullbasser
Biller formelt beskrevet i 1842
Dyr formelt beskrevet av John Obadiah Westwood